ዘላቒ ፍታሕ ደኸ'ዩ?" ክብል ይሓትት። እዚ በዓል ሞያ ከም ዝብሎ እንተኾይኑ፡ ውሳነ መንግስቲ "ካብ ባንኪ ወጻእ ክግበር ናብ ዝኽእል ናይ ባጤራ ምልውዋጥ ስለ ዝወስድ፡ ቑጠባ እታ ሃገር ንቑልቑል ኣፉ ክድፋእ ይኽእል'ዩ" ክብል የጠንቅቕ። ብጌጋ ዝተለኣኸላ ገንዘብ ዘጠፋፍአት ተመሃሪት ብስርቂ ተኸሲሳ ሃገራት ኣፍሪቃ 'ንመድሃኒት ዘይተኣደነ ገንዘብ ይኸፍላ' ዶክተር ጉቱ፡ ውሳነ መንግስቲ እታ ሃገር ድሕሪ ለበዳ ኮቪድ-19 ካብ ዘስዕቦ ቁጠባዊ ቅልውላው ንክትነቓቓሕ ኣብ እትገብሮ ጻዕሪ ኣሉታዊ ጸቕጢ ከሕድር ከም ዝኽእል የረድእ። "ቅድሚ ለበዳ ኮሮናቫይረስ ባንኪታት ብልቓሕ ዝህብኦ እኹል ገንዘብ ኣይነበረንን። ሃገራዊ ባንኪ ንርእሱ ኣብ ተቐማጢ ገንዘብ ምምሕያሽ እናገበረ ንባንኪታት ገንዘብ ዝህበሉ ኣጋጣሚ ነይሩ'ዩ" ይብል። ወሲኹ፡ እቲ ለበዳ ምስ መጽአ ቑጠባ ዓለም ኣዝዩ ከም ዝተሃሰየ ዝርኣይ እዩ ብምባል፡ ኣብ ኢትዮጵያ ንትካላት ፋይንናንስ ንምሕጋዝ መንግስቲ ካብ ሃገራዊ ባንኪ 15 ቢሊየን ብር ክወሃብ ከም ዝገበረ የዘኻኽር። "እዚ ዝገበረሉ ምኽንያት ልቓሕ ወሃብቲ ንተለቃሕቲ ግዜ ንከናውሑሎም፣ ናይ ወለድ መጠን ንክንኪ፣ ተወሳኺ ልቓሕ ንዝደልዩ ልቓሕ ንክረኽቡ፣ ኣፍረይቲ ምህርቶም ንከዕብዩ እዩ። ነዚ ድማ ጽቡቕ ባጤራ ኣቕሪቡ ጽቡቕ ቑጠባዊ ፍሰት ክህሉ'ዩ ኣብ ዝበልናሉ ሰዓት ኣብ ዝውውር ገንዘብ ገደብ ምስ ምግባር ዝጻባእ ስጉምቲ እዩ" ኢሉ። ጽቡቕ ጎኒ?
